Sudanin osavaltiot

Sudan jakautuu 18 osavaltioon eli wilayahiin, jotka on muodostettu aikaisemmista Anglo-egyptiläisen Sudanin provinsseista. Anglo-egyptiläisellä Sudanilla oli yhteensä kahdeksan mudiriyaa tai provinssia, joiden rajat määriteltiin tarkemmin toisen maailmansodan aikoihin. Nämä provinssit olivat An Nīl al Azraq, Darfur, Al Istiwā’īyah, Kassala, Khartum, Kurdufan, Ash Shamālīyah ja A’āli an Nīl. Nykyiset osavaltiot liittyvät läheisesti vanhoihin provinsseihin, sillä osavaltiot ovat syntyneet vuodesta 1973 alkaneen hallinnon uudelleenjärjestelyiden seurauksina. Ennen 9. heinäkuuta 2011 Sudanin tasavalta koostui 25 osavaltiosta, joista kymmenen eteläistä itsenäistyi tuona päivänä Etelä-Sudanin valtioksi. Valtionraja ei seuraa tarkkaan vanhaa osavaltionrajaa, ja itsenäistymishetkellä se oli osittain puutteellisesti määritelty. Darfurin alueelle perustettiin vuonna 2012 kaksi uutta osavaltiota ja yksi Kordofaniin vuonna 2013, joten osavaltioiden kokonaismäärä on nykyisin 18. == Nykyinen aluejako == Sudanin tasavalta jakautuu 18 osavaltioon ja yhteen erityishallintoalueeseen: === Osavaltiot === # Khartoum (ولاية خرطوم Wilāyat Kharṭūm) # Pohjois-Kordofan (ولاية شمال كردفان Wilāyat Shamāl Kurdufān) # Aš-Šamaliya (ولاية الشمالية Wilāyat ash- Shamāliyyah) # Kassala (ولاية كسّلا Wilāyat Kassalā) # An-Nil al-Azraq (ولاية النيل الأزرق Wilāyat an-Nīl al-Azraq) # Pohjois-Darfur (ولاية شمال دارفور Wilāyat Shamāl Dārfūr) # Etelä-Darfur (ولاية جنوب دارفور Wilāyat Janūb Dārfūr) # Etelä-Kordofan (ولاية جنوب كردفان Wilāyat Janūb Kurdufān) # Al-Jazira (ولاية الجزيرة Wilāyat al-Jazīrah) # An-Nil al-Abyad (ولاية النيل الأبيض Wilāyat an- Nīl al-Abyaḍ) # Nahr an-Nil (ولاية نهر النيل Wilāyat Nahr an-Nīl) # Al-Bahr al-Ahmar (ولاية البحر الأحمر Wilāyat al-Baḥr al-Aḥmar) # Al-Qadarif (ولاية القضارف Wilāyat al-Qaḍārif) # Sennar (ولاية سنّار Wilāyat Sinnār) # Länsi- Darfur (ولاية غرب دارفور Wilāyat Gharb Dārfūr) # Keski-Darfur (ولاية وسط دارفور Wilāyat Wasṭ Dārfūr) # Itä-Darfur (ولاية شرق دارفور Wilāyat Sharq Dārfūr) # Länsi-Kordofan (ولاية غرب كردفان Wilāyat Gharb Kurdufān) (lakkautettu vuonna 2005; perustettu uudelleen vuonna 2013) === Erityishallintoalueet === Vuonna 2005 allekirjoitetussa rauhansopimuksessa Abyein alueelle annettiin erityishallintoalueen asema ja Etelä-Sudanin itsenäistyttyä sen katsotaan olevan osa sekä Sudanin tasavaltaa että Etelä- Sudania (kondominio). # Abyei (منطقة أبيي Mintaqat 'Abyi) == Historia == Anglo-egyptiläinen Sudan jakautui kahdeksaan muridiyaan eli provinssiin, joiden rajat määriteltiin tarkemmin toisen maailmansodan aikoihin. Nuo kahdeksan provinssia olivat An Nīl al Azraq, Darfur, Al Istiwā’īyah, Kassala, Khartum, Kurdufan, Ash Shamālīyah ja A’āli an Nīl. Vuonna 1948 Bahr al-Ghazal erotettiin Al Istiwā’īyahista. 1\. heinäkuuta 1973 perustettiin useita uusia provinsseja. Pohjois- ja Etelä-Darfur erotettiin Darfurista ja Kordofan jaettiin Pohjois- ja Etelä-Kordofaniksi. Al Jazirah ja An-Nil al-Abyad erotettiin An-Nil al-Azraqista ja Nahr an-Nil Ash Shamālīyahista. Al-Bahr al- Ahmar erotettiin Kassalasta. Toinen suuri aluejakouudistus tapahtui vuonna 1976, jolloin Lakes erotettiin Bahr al-Ghazalista ja Jonglei Ylä-Niilistä. Equatoria jaettiin Itä- ja Länsi-Equatoriaksi. Tällöin maassa oli 18 provinssia. Vuonna 1991 hallitus järjesti provinssit yhdeksäksi osavaltioksi, jotka vastasivat yhdeksää aiempaa provinssia. 14. helmukuuta 1994 hallitus loi 26 wilayahia, joista suurin osa oli joko vanhoja provinsseja tai niiden hallinnollisia osa-alueita. Osana Etelä-Sudanin uutta hallintoa Bahr al-Jabal nimettiin uudelleen Keski-Equatoriaksi vuonna 2005. Seuraavana vuonna Länsi- Kordofan jaettiin kahteen osaan, jotka liitettiin Pohjois- ja Etelä- Kordofaniin. Tammikuussa 2012 Darfurin alueelle muodostettiin Keski- ja Itä- Darfurin osavaltiot, jolloin osavaltioiden lukumääräksi tuli 17. Hallitus ilmoitti Länsi-Kordofanin uudelleenmuodostamisesta 20. joulukuuta, ja se toteutui heinäkuussa 2013. Presidentti al-Bashir antoi asetukset, joissa vahvistettiin kolmen Kordofanin osavaltion asema ja niiden kuvernöörit 13. heinäkuuta 2013 asti. Länsi-Kordofan sisältää myös Abyein alueen, jonka asema on kuitenkin epäselvä. Alueella on tarkoitus järjestää kansanäänestys liittymisestä joko Sudaniin tai Etelä-Sudaniin. Huhtikuun 2019 jälkeen Sudanin osavaltioilla ei ole enää ollut osavaltionhallituksia eikä lainsäädäntöneuvostoja. === Osavaltiot nykyisessä Etelä-Sudanissa === 9\. heinäkuuta 2011 kymmenen eteläistä osavaltiota itsenäistyi Etelä-Sudanin valtioksi. Nämä osavaltiot jakautuivat 86 piirikuntaan. *